CELEX: 62018TA0635
Language: lv
Date: 2020-12-16 00:00:00
Title: Lieta T-635/18: Vispārējās tiesas 2020. gada 16. decembra spriedums – Industrial Química del Nalón/Komisija (Ārpuslīgumiskā atbildība – Vide – Vielu un maisījumu klasificēšana, marķēšana un iepakošana – Augstas temperatūras akmeņogļu darvas klasifikācija par vienu no vielām, kas ir akūti toksiskas ūdens videi 1. kategorijā (H400) un hroniski toksiskas ūdens videi 1. kategorijā (H410) – Pietiekami būtisks tādas tiesību normas pārkāpums, ar ko privātpersonām piešķir tiesības)

8.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 44/44
            
         
      Vispārējās tiesas 2020. gada 16. decembra spriedums – Industrial Química del Nalón/Komisija
      (Lieta T-635/18) (1)
      
      (Ārpuslīgumiskā atbildība - Vide - Vielu un maisījumu klasificēšana, marķēšana un iepakošana - Augstas temperatūras akmeņogļu darvas klasifikācija par vienu no vielām, kas ir akūti toksiskas ūdens videi 1. kategorijā (H400) un hroniski toksiskas ūdens videi 1. kategorijā (H410) - Pietiekami būtisks tādas tiesību normas pārkāpums, ar ko privātpersonām piešķir tiesības)
      (2021/C 44/65)
      Tiesvedības valoda – angļu
      
         Lietas dalībnieki
      
      
         Prasītāja: Industrial Química del Nalón, SA (Oviedo, Spānija) (pārstāvji: K. Van Maldegem, M. Grunchard, S. Saez Moreno un P. Sellar, advokāti)
      
         Atbildētāja: Eiropas Komisija (pārstāvji: M. Wilderspin, R. Lindenthal un K. Talabér-Ritz)
      
         Personas, kas iestājušās lietā atbildētājas prasījumu atbalstam: Spānijas Karaliste (pārstāvis: L. Aguilera Ruiz) un Eiropas Ķimikāliju aģentūra (pārstāvji: M. Heikkilä un W. Broere)
      
         Priekšmets
      
      Prasība, kas ir pamatota ar LESD 268. pantu un ar ko tiek lūgts atlīdzināt kaitējumu, kāds prasītājam esot nodarīts tāpēc, ka tika pieņemta Komisijas Regula (ES) Nr. 944/2013 (2013. gada 2. oktobris), ar ko, pielāgojot zinātnes un tehnikas attīstībai, groza Eiropas Parlamenta un Padomes Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu (OV 2013, L 261, 5. lpp.), ar kuru augstas temperatūras akmeņogļu darva ir klasificēta par vienu no vielām, kas ir akūti toksiskas ūdens videi 1. kategorijā (H400) un hroniski toksiskas ūdens videi 1. kategorijā (H410).
      
         Rezolutīvā daļa
      
      
                  1)
               
               
                  Prasību noraidīt.
               
            
                  2)
               
               
                  Industrial Química del Nalón, SA, sedz savus un atlīdzina Eiropas Komisijas tiesāšanās izdevumus.
               
            
                  3)
               
               
                  Spānijas Karaliste un Eiropas Ķimikāliju aģentūra (ECHA) sedz savus tiesāšanās izdevumus pašas.
               
            
         (1)  OV C 16, 14.1.2019.